
‘కేశవ’ చిత్రంలో చేసిన పాత్రకు వస్తున్న స్పందనతో తెగ సంబరపడుతున్నారు వెన్నెల కిశోర్. శుక్రవారం విడుదలవుతున్న నాగచైతన్య సినిమా ‘రారండోయ్.. వేడుక చూద్దాం’, జూన 9న వస్తున్న ‘అమీ తుమీ’, జూన్ 23న వచ్చే ‘డీజే’ సినిమాలు తనకు మరింత మంచి పేరు తెస్తాయనే ఆశాభావాన్ని ఆయన వ్యక్తం చేస్తున్నారు. ‘‘నా కెరీర్కు ‘కేశవ’ సినిమా మంచి బూస్ట్నిచ్చింది. అందులో నా సన్నివేశాల్ని డైరెక్టర్ సుధీర్వర్మ మూడంటే మూడు రోజుల్లో పూర్తి చేశారు. సినిమాలో నేను కనిపించిన ప్రతిసారీ ప్రేక్షకులు రిలీఫ్ ఫీలవడం, హాయిగా నవ్వుకోవడం చూసి ఆనందం కలిగింది’’ అని చెప్పారు. ఇంద్రగంటి మోహనకృష్ణ దర్శకత్వం వహించిన ‘అమీ తుమీ’లో ఆయన కామెడీ విలనగా తొలిసారి కనిపించనున్నారు. ‘‘ఒక పెద్ద దుష్టుడికి పుట్టిన క్యూట్ దుష్టుడి పాత్ర నాది. హీరోలు అడివి శేష్, అవసరాల శ్రీనివాస్ కు ఎన్ని సీన్లున్నాయో అన్ని సీన్లు నాకూ ఉన్నాయి. ఇది నా పెళ్లికి సంబంధించిన కథ. పెళ్లి చేసుకోవడానికి వైజాగ్ నుంచి హైదరాబాద్కు వస్తానన్నమాట. నా పెళ్లయ్యేలోగా రెండు రోజుల్లో జరిగే కథ ఇది. హీరోల లవ్ స్టోరీల మధ్యలోకి నేనెందుకు వస్తాను? మా మధ్య పోటీలో ఎవరు గెలుస్తారనేది సినిమా చూసి నవ్వుకోవాల్సిందే. ఇందులో నేను చేసే కామెడీ వర్కవుట్ అయితే పూర్తి క్రెడిట్ డైరెక్టర్కే ఇస్తాను’’ అని తెలిపారు కిశోర్. ‘జెంటిల్మన’ సినిమా కోసం తొలిసారి ఆయన ఇంద్రగంటితో కలిసి పనిచేశారు. ‘అమీ తుమీ’ సినిమా సెట్స్మీదకు వెళ్లే మూడు నెలల ముందే డైలాగ్ వెర్షన్ సిద్ధమయ్యిందనీ, ఒక నెల రోజుల ముందు ప్రధాన ఆర్టిస్టులందరూ స్ర్కిప్టు చదివేశారనీ కిశోర్ చెప్పారు. అందువల్లే షూటింగ్ చాలా సౌకర్యవంతంగా జరిగిందని ఆయన అంటారు. పదేళ్ల కాలంలో ఆయన 150 సినిమాలు పూర్తి చేసేశారు. ‘‘అమెరికాలో ఉన్నప్పుడు వచ్చిన ప్రతి తెలుగు సినిమానీ చూసేవాడ్ని. బ్రహ్మానందంగారితో ఫొటో దిగితే చాలనుకునేవాడ్ని. అలాంటిది ఇప్పుడు ఆయనకు ఫోన్ చేసి, కలవాలనుందని చెబితే, ‘రావోయ్’ అని ఆయనచేత పిలిపించుకొనే స్థాయికి ఎదిగానంటే నాకే నమ్మబుద్ధి కావట్లేదు. నాగార్జున, వెంకటేశ్ గార్ల సినిమాలు చూసి, కేరింతలు కొట్టిన నేను ఇప్పుడు వాళ్లతో కలిసి నటిస్తుంటే అమెరికాలోని నా ఫ్రెండ్స్ కుళ్లుకుంటున్నారు’’ అని నవ్వేశారు కిశోర్.

‘keshava’ chitramlo chesina paatraku vastunna spandanatho tega sambarapadutunnaaru vennela kishor. sukravaaram vidudalavutunna nagachaitanya sinima ‘rarandoy.. veduka chuddam’, juuna 9na vastunna ‘ami tumi’, joon 23na vache ‘dege’ cinimaalu tanaku marinta manchi paeru testayane aasaabhaavaanni aayana vyaktam chestunnaru. ‘‘naa kereerku ‘keshava’ sinima manchi boostnichindi. andulo naa sannivesaalni director sudhiirvarma moodante moodu rojullo puurti chesaru. cinemalo nenu kanipinchina pratisaarii prekshakulu releaf pheelavadam, haayigaa navvukovadam chusi aanandam kaligindi’’ ani cheppaaru. indraganti mohanakrishna darsakatvam vahinchina ‘ami tumi’loo aayana comedy vilanagaa tolisari kanipinchanunnaaru. ‘‘oka pedda dushtudiki puttina cute dushtudi paatra naadi. heerolu adivi shesh, avasaraala srinivas ku enni seenlunnayo anni seenlu naakuu unnaayi. idhi naa pelliki sambandhinchina katha. pelli chesukovadaniki wizag nunchi hyderabadku vastaanannamaata. naa pellayyeloga rendu rojullo jarige katha idhi. heerola lav storyla madhyaloki nenenduku vastaanu? maa madhya potilo evaru gelustaranedi sinima chusi navvukovalsinde. indulo nenu chese comedy varkavut ayithe puurti credit directorke istaanu’’ ani telipaaru kishor. ‘jentilmana’ sinima kosam tolisari aayana indragantitho kalisi panichesaaru. ‘ami tumi’ sinima setsmeedaku velle moodu nelala munde dailag version siddhamayyindanii, oka nela rojula mundu pradhaana aartistulandaruu srciptu chadivesarani kishor cheppaaru. anduvalle shooting chala soukaryavantamgaa jarigindani aayana antaaru. padella kaalamlo aayana 150 cinimaalu puurti chesesaru. ‘‘americalo unnappudu vachina prati telugu cinemani chusevadni. brahmaanandamgaaritho foto digite chalanukunevadni. alantidi ippudu aayanaku fon chesi, kalavaalanundani chebithe, ‘ravoy’ ani aayanacheta pilipinchukone sthaayiki edigaanante naake nammabuddhi kaavatledu. nagarjuna, venkatesh gaarla cinimaalu chusi, kerintalu kottina nenu ippudu vaallatho kalisi natistunte americaloni naa frends kullukuntunnaru’’ ani navvesaaru kishor.